
1 UVOD

Kontingentni načrt Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanja postopkov mednarodne zaščite (v nadaljevanju: kontingentni načrt) je nadgradnja kontingentnega načrta za zagotovitev nastanitve in oskrbe v primeru povečanja števila prosilcev za mednarodno zaščito ter izvajanja postopkov mednarodne zaščite iz leta 2018 št. 21400-5/2018/6 z dne 5. 7. 2018  ter kontingentnega načrta za zagotovitev nastanitve in oskrbe pri povečanem številu prosilcev za mednarodno zaščito št. 21400-5/2015/12 z dne 16. 7. 2015. Nadgradnja je bila v letu 2018 potrebna zaradi sistemske spremembe nosilcev načrta, saj je bil v letu 2017 ustanovljen Urad Vlade Republike Slovenije za oskrbo in integracijo migrantov (v nadaljevanju: urad), medtem ko je nosilec izvedbe postopkov za mednarodno zaščito ostalo Ministrstvo za notranje zadeve Republike Slovenije (v nadaljevanju: MNZ). Ponovna nadgradnja je potrebna zaradi prilagoditve aktualnim razmeram in potrebam na področju mednarodne zaščite. Slovenija se namreč spoprijema z velikim številom nastanjenih vlagateljev namere, njihovo število je večje, kot je število nastanjenih prosilcev za mednarodno zaščito. V takih razmerah bodo vlagatelji namere na sprejetje prošnje čakali tudi po nekaj dni in lahko se zgodi, da bodo sprejemni prostori popolnoma zapolnjeni. V ta namen bo treba zagotoviti dodatne sprejemne zmogljivosti, sploh ob upoštevanju epidemičnih razmer in ukrepov za preprečevanje okužbe s SARS-CoV-2 (covid-19) ter drugih nalezljivih bolezni. 

Kontingentni načrt je pripravljen za načrtovanje aktivnosti v primeru nenadnega ali postopnega povečanja števila prosilcev za mednarodno zaščito (v nadaljevanju: prosilci) in tudi vlagateljev namere, v njem so dogovorjeni scenariji in cilji, opredeljeni vsi potrebni ukrepi in organi ter vzpostavljeni sistemi možnega odzivanja na novonastale izredne razmere.

Kontingentni načrt ali načrt države, kako se odzvati v primeru povečanega prihoda prosilcev, vlagateljev namere ali oseb, ki bi v Republiki Sloveniji potrebovale mednarodno zaščito, omogoča vsem sodelujočim, da v takem primeru hitro, učinkovito in ustrezno ukrepajo. 

V skladu s priporočilom Evropske komisije Republiki Sloveniji o nadgradnji kontingentnega načrta iz leta 2014 tovrstni sistem za upravljanje velikega, nepričakovanega in množičnega prihoda prosilcev vključuje tudi prednostno črpanje sredstev iz Sklada za azil, migracije in vključevanje (v nadaljevanju: AMIF).

AMIF za večjo solidarnost z nujno pomočjo namreč zagotavlja dodatno podporo za reševanje izrednih razmer v primeru hudega migracijskega pritiska na države članice ali tretje države ali v primeru množičnega prihoda razseljenih oseb. Nujna pomoč bi morala vključevati tudi podporo priložnostnim humanitarnim programom sprejema, cilj katerih je dovoliti začasno prebivanje na ozemlju države članice v primeru nujne humanitarne krize v tretjih državah.[footnoteRef:1] [1:  UREDBA (EU) št. 516/2014 EVROPSKEGA PARLAMENTA IN SVETA z dne 16. aprila 2014 o ustanovitvi Sklada za azil, migracije in vključevanje, o spremembi Odločbe Sveta 2008/381/ES in razveljavitvi odločb št. 573/2007/ES in št. 575/2007/ES Evropskega parlamenta in Sveta ter Odločbe Sveta 2007/435/ES, 
http://eur-lex.europa.eu/legal-content/SL/TXT/PDF/?uri=CELEX:32014R0516&from=EN ] 


Tudi Pogodba o delovanju Evropske unije v 78. členu določa, da lahko v primeru izrednih razmer v državi članici ali več državah članicah zaradi nenadnega prihoda državljanov iz tretjih držav Svet EU na predlog Evropske komisije sprejme začasne ukrepe v korist držav članic, v katerih je povečano število migrantov. 

Slovenska zakonodaja v 78. členu Zakona o mednarodni zaščiti (Uradni list RS, št. 16/17 – uradno prečiščeno besedilo in 54/21; v nadaljevanju: ZMZ-1) zagotavlja prosilcem, torej osebam, ki so v skladu z 11. točko 2. člena državljani tretje države ali osebe brez državljanstva, ki v Republiki Sloveniji vložijo prošnjo za mednarodno zaščito, med drugim pravico do materialne oskrbe v primeru nastanitve v azilnem domu ali njegovi izpostavi, kar poleg nastanitve zajema prehrano, obleko in obutev ter higienske potrebščine. V skladu s 10. točko 2. člena ZMZ-1 je vlagatelj namere državljan tretje države ali oseba brez državljanstva, ki je v Republiki Sloveniji in pred uradnimi organi izrazila namen podati prošnjo za mednarodno zaščito. V skladu s prvim odstavkom 81. člena ZMZ-1 je vlagatelj namere nastanjen v sprejemne prostore azilnega doma ali druge kapacitete države, kjer so mu zagotovljeni ustrezna prehrana, nujne higienske potrebščine in dostop do nujnega zdravljenja. 

Do 1. junija 2017, ko je bil ustanovljen urad, je uresničevanje navedenih pravic prosilcev za mednarodno zaščito in vlagateljev namere zagotavljalo MNZ, od tega dne pa je za to področje pristojen novoustanovljeni urad. Uresničevanje teh in drugih pravic je ob večjem prihodu prosilcev in vlagateljev namere lahko zagotovljeno le, če je Republika Slovenija na tak prihod ustrezno pripravljena ter sposobna hitro in učinkovito ukrepati v izrednih razmerah, kakršne bi lahko nastale ob nenadnem povečanem prihodu prosilcev in vlagateljev namere. V postopku priznanja mednarodne zaščite je treba vsem prosilcem za mednarodno zaščito zagotoviti tudi vsa temeljna postopkovna jamstva, kot je določeno v 4. členu ZMZ-1. Pomemben del obravnave prosilcev za mednarodno zaščito je izvajanje hitrih in učinkovitih postopkov za mednarodno zaščito, saj se tako sprošča tudi prostor v nastanitvenih objektih. 

[bookmark: _Hlk7600030]Kontingentni načrt za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter izvajanja postopkov mednarodne zaščite celostno pokriva aktivnosti, ki jih Republika Slovenija v okviru pristojnosti različnih institucij izvaja na področju mednarodne zaščite. Tako poleg oskrbe in nastanitve ureja tudi področje statusnih zadev, torej celostno obravnavo prošenj za mednarodno zaščito. 

Aktivacija načrta poteka v več fazah in je ločena na del, ki obravnava oskrbo in nastanitev prosilcev za mednarodno zaščito in vlagateljev namere (aktivacija v dveh fazah), ter del, ki se nanaša na izvajanje postopkov mednarodne zaščite (aktivacija v treh fazah). Navedena razdelitev je potrebna, ker zmogljivost obravnave prošenj za mednarodno zaščito ni sorazmerna z zagotavljanjem oskrbe in nastanitve prosilcev za mednarodno zaščito in vlagateljev namere.

Kontingentni načrt predvideva tudi, da Koordinacijska skupina Urada Vlade Republike Slovenije za oskrbo in sprejem migrantov (v nadaljevanju: koordinacijska skupina urada) po Nacionalnem centru za krizno upravljanje poroča operativni skupini sekretariata Sveta za nacionalno varnost o množičnem povečanju števila prosilcev za mednarodno zaščito in vlagateljev namere z namenom pravočasnega zaznavanja morebitnega predkriznega stanja.

Če bi se okoliščine zagotavljanja nastanitve in oskrbe prosilcev za mednarodno zaščito in vlagateljev namere toliko zaostrile, da bi bile ogrožene temeljne družbene vrednote, kot so javni red in mir ter druge vrednote v skladu z 20. členom Zakona o Vladi Republike Slovenije, lahko tudi urad predlaga sprožitev sistema kriznega upravljanja v skladu z zakonodajo, ki ureja krizno upravljanje in vodenje. 

Nosilec kontingentnega načrta je urad, ki redno oziroma po potrebi posodablja načrt in priloge v delu, ki se nanaša na nastanitev in oskrbo, kar se ureja kot nevladno gradivo, kadar gre za tehnične spremembe, ki ne posegajo v pristojnosti drugih organov. Sonosilec kontingentnega načrta je MNZ, ki posodablja kontingentni načrt v delu, ki se nanaša na izvajanje postopkov za mednarodno zaščito, kar se ureja kot nevladno gradivo, kadar gre za tehnične spremembe, ki ne posegajo v pristojnosti drugih organov.

Nosilec in sonosilec načrta sodelujeta z drugimi organi, ki so v načrtu določeni kot nosilci posameznih nalog, in zagotavljata njihovo redno obveščanje o stanju. Ministrstva in drugi organi, ki imajo kakršne koli naloge po načrtu, izvedejo ustrezne priprave na izvajanje nalog iz svoje pristojnosti, za katere so predvideni po načrtu.

[bookmark: _Toc125448488][bookmark: _Hlk114236058]2 NASTANITEV IN OSKRBA VLAGATELJEV NAMERE IN PROSILCEV ZA MEDNARODNO ZAŠČITO


[bookmark: _Toc125448489]2.1 NASTANITVE

Preglednica 2.1: Kapacitete
	Skupno število prosilcev in vlagateljev namere



 

Lokacija
	Redna dejavnost s pripravo na fazo povečanja do zasedenosti kapacitet 548

	1. faza povečanja:
od 548 do 728

	2. faza povečanja:
nad 728

	Azilni dom Vič
	350
	350
	350

	Izpostava azilnega doma Kotnikova
	90
	90
	90

	Izpostava azilnega doma Logatec
	108
	288
	288

	Druge neznane lokacije v lasti države in lokacije, pridobljene na podlagi javnega razpisa
	/
	/
	Število lokacij je odvisno od potrebe oziroma števila prihodov vlagateljev namere 

	SKUPAJ polna zasedenost
	548
	728
	Nad 728




Za nastanitev in oskrbo prosilcev za mednarodno zaščito in vlagateljev namere je pristojen urad. Naloge se izvajajo v okviru redne dejavnosti urada in obstoječih zmogljivosti. V primeru povečanega števila prosilcev za mednarodno zaščito in vlagateljev namere, ki presega obstoječe nastanitvene in sprejemne zmogljivosti, pa se predvideva aktivacija kontingentnega načrta v dveh fazah.

Prosilec za mednarodno zaščito je državljan tretje države ali oseba brez državljanstva, ki je v Republiki Sloveniji vložila prošnjo za mednarodno zaščito. V skladu z 78. členom ZMZ-1 ima na področju sprejema pravico do prebivanja v Republiki Sloveniji in gibanja znotraj območja občine, v kateri ima določen naslov začasnega prebivanja, materialne oskrbe v primeru nastanitve v azilnem domu, njegovi izpostavi ali nastanitveni kapaciteti, vzpostavljeni na meji oziroma v bližini meje, letališču ali na ladji, ki je na sidrišču luke ali pristanišča, nujnega zdravljenja, izobraževanja, dostopa na trg dela, humanitarne pomoči ter žepnine.

[bookmark: _Hlk115250631]Nazivna kapaciteta azilnega doma Vič je 350 oseb. Zaradi povečanega števila prosilcev je Vlada Republike Slovenije s sklepom št. 21400-2/2016/3 z dne 22. 2. 2016 na podlagi tedaj veljavnega Zakona o mednarodni zaščiti ustanovila izpostavo azilnega doma v samskem domu MNZ na Kotnikovi 8a v Ljubljani, z zmogljivostjo 90 oseb, in v objektih Izobraževalnega centra za zaščito in reševanje Republike Slovenije v Logatcu (v nadaljevanju: ICZR Logatec), z zmogljivostjo 108 oseb. Urad nastanitvene zmogljivosti ICZR Logatec uporablja na podlagi aneksa k Sporazumu o uporabi stvarnega premoženja št. C1711-16-390050, sklenjenemu 18. maja 2016 med MNZ in Ministrstvom za obrambo Republike Slovenije, na podlagi katerega je urad prevzel vse pravice in obveznosti po tem sporazumu. Sporazum je sklenjen za nedoločen čas oziroma do preklica sklepa Vlade Republike Slovenije, oziroma dokler je izpostava azilnega doma v ICZR Logatec potrebna oziroma ne preneha delovati. 

V primeru nenadnega velikega števila nastanjenih vlagateljev namere, tudi večjega od števila nastanjenih prosilcev, in ko bodo vlagatelji namere na sprejetje prošnje čakali tudi po več dni, se lahko zgodi, da bodo vsi prostori popolnoma zapolnjeni. 

V prvi fazi urad poveča kapaciteto izpostave azilnega doma Logatec (v nadaljevanju: IAD Logatec) za 180 oseb, kar pomeni, da je skupna kapaciteta 288.

[bookmark: _Hlk118376177]V drugi fazi urad poleg obstoječih kapacitet najprej preveri nepremičnine, ki so predvidene za razpolaganje, v okviru internega trga in pozove ministrstvo, pristojno za sistemsko urejanje ravnanja s stvarnim premoženjem, da iz evidence nepremičnega premoženja v lasti ali v uporabi države pripravi izpis nabora prostih nepremičnin v lasti države na določenem območju. Če kapacitete ne bodo zadoščale potrebam, bo urad objavil javni razpis in na trgu poiskal primerne kapacitete. 


[bookmark: _Toc125448490]3 NASTANITEV IN OSKRBA VLAGATELJEV NAMERE IN PROSILCEV ZA MEDNARODNO ZAŠČITO

Preglednica 3.1: Zaposlitve dodatnega kadra za določen čas

	Skupno število prosilcev in vlagateljev namere



 

Opis 
	Redna dejavnost s pripravo na fazo povečanja do zasedenosti kapacitet 548

	1. faza povečanja:
od 548 do 728

	2. faza povečanja:
nad 728 

	Zdravstveno osebje
	/
	1 medicinska sestra oziroma zagotovitev pomoči iz lokalnega zdravstvenega doma
	Za vsako novo izpostavo po 1 medicinska sestra oziroma zagotovitev pomoči iz lokalnega zdravstvenega doma

	Socialna služba






	/
	


4



	

6 (za vsako novo izpostavo)

	Logistična podpora

	/
	1 perica


	1 vzdrževalec, 1 perica (za vsako izpostavo)

	SKUPAJ zaposlitve
	0
	6
	9 za vsako izpostavo



[bookmark: _Hlk126314690]Urad za redno opravljanje dejavnosti, ko so kapacitete polno zasedene (torej do 548 oseb), ne potrebuje dodatnih zaposlitev. Ko je v zaporednih treh mesecih povprečno mesečno število nastanjenih oseb 500 in več, se začnejo izvajati postopki zaposlovanja v skladu z načrtom za prvo fazo povečanja.

Kadrovski primanjkljaj (pomožna dela) urad zapolni s študenti, ki delajo prek študentskega servisa, in zaposlenimi prek javnih del, če bo program obstajal.

V prvi fazi povečanja (nad 548 in pod 728 oseb) je treba zaposliti dodatno medicinsko sestro oziroma zagotoviti zdravstveno pomoč iz lokalnega zdravstvenega doma. V IAD Logatec bi z razširitvijo kapacitete za 180 oseb potrebovali še 4 dodatne socialne delavce in 1 perico.  

[bookmark: _Hlk126314872]Ko se v zaporednih treh mesecih povprečno mesečno število nastanjenih oseb dvigne nad 700, se začnejo izvajati postopki zaposlovanja v skladu z načrtom za drugo fazo povečanja. Za vsako nadaljnje povečanje kapacitete je treba zaposliti 1 medicinsko sestro oziroma zagotoviti pomoč iz lokalnega zdravstvenega doma, 6 socialnih delavcev, 1 vzdrževalca in 1 perico. Okrepiti je treba tudi splošne službe, saj se bo z odprtjem novih izpostav povečalo število javnih naročil, javnih razpisov in postopkov zaposlitev. V ta namen bo urad zaposlil 2 osebi za javna naročila, 1 osebo za finance in 2 osebi za administrativno podporo. Zaposlovalo se bo sukcesivno (glede na potrebe). Podlaga za kadrovsko oceno je zagotovljena 16-urna oskrba.

[bookmark: _Hlk115253284]Preglednica 3.2: Stroški zaposlitve dodatnega kadra za določen čas za 1 leto

	Skupno število prosilcev in vlagateljev namere



 

Opis 
	Redna dejavnost s pripravo na fazo povečanja do zasedenosti kapacitet
548

	1. faza povečanja:
od 548 do 728

	2. faza povečanja:
nad 728 

	Zdravstveno osebje
	/
	3.200 EUR/mesec
	Za vsako novo lokacijo 3.200 EUR/mesec

	Socialna služba






	/

	IAD Logatec: 13.600 EUR/mesec


	Za vsako novo lokacijo najmanj 6 uslužbencev: 20.400 EUR/mesec

	Logistična podpora

	/
	1.900 EUR/mesec


	Za vsako novo lokacijo 1 vzdrževalec, 1 perica: 3.800 EUR/mesec

	SKUPAJ zaposlitve
	0 EUR
	18.700 EUR/mesec
	Vsaka izpostava: 
27.400 EUR/mesec



[bookmark: _Toc125448491]4 ORGANIZACIJSKI UKREPI PO POSAMEZNIH FAZAH POVEČANJA

Če se v zaporednih treh mesecih povprečno mesečno število nastanjenih oseb poviša nad 500, urad imenuje koordinacijsko skupino, ki pripravlja vse ukrepe za prehod v prvo fazo tega načrta. Koordinacijsko skupino urada v ožji sestavi sestavljajo zaposleni urada. Koordinacijska skupina urada pa se lahko sestaja tudi v širši sestavi. Vanjo so vključeni predstavniki MNZ, Ministrstva za javno upravo Republike Slovenije, Ministrstva za zdravje Republike Slovenije, Ministrstva za delo, družino, socialne zadeve in enake možnosti Republike Slovenije ter Ministrstva za vzgojo in izobraževanje Republike Slovenije. 
Naloge posameznih resorjev so naslednje:
· Ministrstvo za javno upravo Republike Slovenije:
· [bookmark: _Hlk114237551]pristojnost glede kadrovskega načrta urada;
· Ministrstvo za notranje zadeve Republike Slovenije:
· [bookmark: _Hlk114237510]pristojnost glede postopkov obravnave prošenj in vodenja teh postopkov;
· Ministrstvo za zdravje Republike Slovenije:
· pristojnost glede zagotavljanja zdravstvene oskrbe; 
· Ministrstvo za delo, družino, socialne zadeve in enake možnosti Republike Slovenije:
· pristojnost glede zagotovitve uresničevanja pravic za mladoletnike brez spremstva;  
· Ministrstvo za vzgojo in izobraževanje Republike Slovenije:
· pristojnost glede vključevanja v sistem izobraževanja.

Naloga skupine je tudi, da o številu nastanjenih obvesti Vlado Republike Slovenije (PRILOGA 1) in pripravi predlog sklepa za aktivacijo prve faze kontingentnega načrta (PRILOGA 2). Pripravi se predlog za dodatne pravice porabe finančnih sredstev za delovanje izpostav azilnega doma iz posebne proračunske rezervacije za stroške migracij. Za vse dodatne kapacitete je treba pripraviti javne razpise za zagotovitev prehrane, materialne oskrbe, varovanja, prevajanja in čiščenja. K sodelovanju pri nastanitvi in oskrbi je treba povabiti tudi nevladne organizacije.
Če se v zaporednih treh mesecih povprečno mesečno število nastanjenih oseb poviša nad 700, se začnejo izvajati organizacijski ukrepi, ki se nanašajo na drugo fazo kontingentnega načrta. V tej fazi koordinacijska skupina urada za pomoč prosi druga ministrstva, lokalno skupnost, mednarodne organizacije in nevladne organizacije. Naloge resorjev so naslednje:
· Ministrstvo za obrambo Republike Slovenije: 
· zagotovitev pomoči pri nastanitvi in oskrbi, če so nastanitvene kapacitete urada zapolnjene, 
· logistična in materialna podpora;
·  Ministrstvo za notranje zadeve Republike Slovenije:
· zagotavljanje varnosti v skladu z rednimi oblikami dela,
· izvajanje postopkov za mednarodno zaščito;
· [bookmark: _Hlk119930104]Ministrstvo za javno upravo Republike Slovenije:
· zagotavljanje poslovnih prostorov v okviru pristojnosti centraliziranega ravnanja z nepremičninami, ki jih za opravljanje svojih nalog potrebujejo centralizirani uporabniki,
· kadrovski načrti;
· Ministrstvo za finance Republike Slovenije:
· zagotovitev prerazporeditve potrebnih finančnih sredstev;
· Ministrstvo za delo, družino, socialne zadeve in enake možnosti Republike Slovenije:
· zakoniti zastopniki za mladoletnike brez spremstva,
· nastanitev mladoletnikov brez spremstva,
· zaposlitve prek programa javnih del;
· [bookmark: _Hlk115245033]Ministrstvo za zdravje Republike Slovenije: 
· zagotovitev zdravstvenega varstva;
· Ministrstvo za vzgojo in izobraževanje Republike Slovenije:
· [bookmark: _Hlk115244978]zagotovitev dostopa do izobraževanja;
· Ministrstvo za zunanje zadeve Republike Slovenije:
· zagotovitev aktualnih informacij o razmerah v svetu, o kriznih žariščih;
· Ministrstvo za gospodarstvo, turizem in šport Republike Slovenije:
· predlaga Vladi Republike Slovenije, da odloči o uporabi blagovnih rezerv, kadar je to nujno potrebno za oskrbo migrantov v primerih, ko blaga ni mogoče pravočasno zagotoviti na trgu;
· lokalne skupnosti – Združenje občin Slovenije, Skupnost občin Slovenije, Združenje mestnih občin Slovenije:
· [bookmark: _Hlk115245099]vključevanje v lokalno skupnost,
· iskanje prostih kapacitet;
· nevladne organizacije:
· pomoč pri zagotavljanju psihosocialne oskrbe in materialni oskrbi.

Koordinacijska skupna urada pripravi gradivo za vlado za aktivacijo druge faze kontingentnega načrta in ustanovi medresorsko delovno skupino na ravni vlade (PRILOGA 3). Koordinacijska skupina urada o zapolnjenosti nastanitvenih kapacitet skupaj s sprejemnimi zmogljivostmi obvesti tudi operativno skupino sekretariata Sveta za nacionalno varnost, ko se v zaporednih treh mesecih povprečno mesečno število nastanjenih oseb dvigne nad 700 in sicer po Nacionalnem centru za krizno upravljanje.
V drugi fazi urad poleg obstoječih kapacitet najprej preveri nepremičnine, ki so predvidene za razpolaganje, v okviru internega trga in pozove ministrstvo, pristojno za sistemsko urejanje ravnanja s stvarnim premoženjem, da iz evidence nepremičnega premoženja v lasti ali v uporabi države pripravi izpis nabora prostih nepremičnin v lasti države na določenem območju. Če kapacitete ne bodo zadovoljile potreb, bo urad objavil javni razpis in na trgu poiskal primerne kapacitete. 

Urad na podlagi iskanja prostih kapacitet z ustreznim gradivom vladi predlaga ustanovitev še dodatnih izpostav azilnega doma. Urad pripravi predlog za dodatne pravice porabe finančnih sredstev za delovanje izpostav azilnega doma iz posebne proračunske rezervacije za stroške migracij. Za vse dodatne kapacitete je znova treba pripraviti javne razpise za zagotovitev prehrane, materialne oskrbe, varovanja, prevajanja in čiščenja. K sodelovanju pri nastanitvi in oskrbi je treba povabiti tudi nevladne organizacije.

[bookmark: _Toc125448492]5 STROŠKI, POVEZANI Z NASTANITVIJO IN OSKRBO

[bookmark: _Toc125448493]Preglednica 5.1: Stroški, povezani z nastanitvijo in oskrbo

	
Faza
(št. oseb)

	
Obstoječe do polne zasedenosti
548
	
1. faza:
548–728 
(za 180 oseb)


	
2. faza:
728–2.000 
(za 1.272 oseb)


	
Strošek na mesečni ravni
	
	
	

	
Osnovna oskrba in nastanitev
	Sredstva so zagotovljena

	40 EUR na dan na osebo

223.200 EUR/mesec

	40 EUR na dan na osebo

1.577.280 EUR/mesec 




Ob tem je treba opozoriti, da gre pri izračunu predvsem za stroške osnovne oskrbe (prehrana, obleka, obutev, higienske potrebščine), žepnine prosilcev, stroške varovanja, najema prostorov in obratovalne stroške. V trenutno veljavnem proračunu ima urad načrtovana sredstva za redno delovanje. Izračun je pripravljen glede na trenutne izkušnje pri iskanju kapacitet, kjer so osebam zagotovljeni prebivanje, prehrana, varovanje in so všteti obratovalni stroški.

[bookmark: _Hlk115253356]Spodaj so prikazani letni stroški, povezani z aktivacijo kontingentnega načrta. Poudariti je treba, da je strošek za drugi fazo povečanja izračunan glede na vzpostavitev 8 novih izpostav (nastanitev 1.272 ljudi). Z odprtjem novih izpostav se poveča število javnih naročil, kadrovskih postopkov, knjiženja in finančnih tokov, zato bo urad zaposlili 2 osebi za javna naročila, 1 osebo za finance in 2 osebi za administrativna dela (knjiženje, kadri in podobno). Na letni ravni je strošek ocenjen na 204.000 EUR. 

Preglednica 5.2: Stroški, povezani z aktivacijo kontingentnega načrta

	Skupno število prosilcev in vlagateljev namere



 

opis 
	Redna dejavnost s pripravo na fazo povečanja do zasedenosti kapacitet
548

	1. faza povečanja:
od 548 do 728

	2. faza povečanja:
nad 728

	Strošek pogodbenih obveznosti
	/
	223.000 EUR/mesec
	1.577.280 EUR/mesec

	Strošek zaposlitve
	/
	18.700 EUR/mesec
	236.200 EUR/mesec

	SKUPAJ
	0 EUR
	241.900 EUR/mesec
	1.813.480 EUR/mesec







[bookmark: _Toc125448494]PRILOGA 1: Informacija o kritičnem povečanju števila prosilcev za mednarodno zaščito in vlagateljev namere, nastanjenih v nastanitvenih kapacitetah Urada Vlade Republike Slovenije za oskrbo in integracijo migrantov
 

Generalni sekretariat Vlade Republike Slovenije
Gregorčičeva ulica 20
1000 Ljubljana



Informacija o kritičnem povečanju števila prosilcev in vlagateljev namere za mednarodno zaščito, nastanjenih v nastanitvenih kapacitetah Urada Vlade Republike Slovenije za oskrbo in integracijo migrantov
(azilni dom in njegove izpostave)


Urad Vlade Republike Slovenije za oskrbo in integracijo migrantov (v nadaljevanju: urad) se spoprijema s kritično povečanim prihodom vlagateljev namere in prosilcev za mednarodno zaščito. Na dan __. __. 20__ je v azilnem domu in njegovih izpostavah v zaporednih treh mesecih povprečno mesečno število nastanjenih oseb: 500 oseb. Glede na stalne prihode vlagateljev namere in prosilcev za mednarodno zaščito je mogoče pričakovati, da se bo naraščanje števila le-teh nadaljevalo. V ta namen ima Republika Slovenija pripravljen Kontingentni načrt Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanja postopkov mednarodne zaščite (v nadaljevanju: Kontingentni načrt), po katerem urad poleg zagotovljenih nastanitvenih kapacitet azilnega doma in njegovih dveh izpostav (skupna kapaciteta: 548 oseb) zagotovi nastanitev še za 180 oseb. 

Urad bo zagotovil sprejem, zagotavljanje uresničevanja pravic prosilcev za mednarodno zaščito in vlagateljev namere ter opravljanje drugih strokovnih nalog v skladu z Zakonom o mednarodni zaščiti (Uradni list RS, št. 16/17 – UPB in 54/21). 

Zaradi zahtevnosti in učinkovitejšega in usklajenega dela urad ustanovi koordinacijsko skupino urada, ki bo koordinirala vse potrebne dejavnosti za zagotavljanje uresničevanja pravic prosilcev za mednarodno zaščito in vlagateljev namere pri aktivaciji prve in druge faze Kontingentnega načrta. Skupina se bo sestajala v ožji sestavi (predstavniki urada), lahko pa tudi v širši sestavi, v kateri bodo zastopani tudi vsi pristojni resorji za zagotavljanje uresničevanja pravic prosilcev do zdravstvenega varstva, izobraževanja ter za zagotavljanje skrbništva za mladoletnike brez spremstva.  

Koordinacijska skupina urada v skladu z informacijami o stanju prihodov novih prosilcev za mednarodno zaščito in vlagateljev namere pripravi gradivo in predlog sklepa za Vlado Republike Slovenije o aktiviranju Kontingentnega načrta, če se v zaporednih treh mesecih povprečno mesečno število nastanjenih oseb poviša nad 500 in se kaže, da bo še naprej naraščalo. 


	




[bookmark: _Toc412724388][bookmark: _Toc412747278][bookmark: _Toc412801103][bookmark: _Toc507508835][bookmark: _Toc508363514][bookmark: _Toc509416489][bookmark: _Toc511305840][bookmark: _Toc514673187][bookmark: _Toc125448495][bookmark: _Hlk114235699][bookmark: _Hlk115246920]PRILOGA 2: Vzorec predloga sklepa kolegija direktorja Urada Vlade Republike Slovenije za oskrbo in integracijo migrantov 
Kolegij direktorja urada

Številka: 
Datum:

1. Predlog sklepa:

1. Kolegij direktorja Urada Vlade Republike Slovenije za oskrbo in integracijo migrantov (v nadaljevanju: kolegij direktorja urada) se je seznanil z informacijo o kritičnem povečanju števila prosilcev za mednarodno zaščito in vlagateljev namere, nastanjenih v nastanitvenih kapacitetah Urada Vlade Republike Slovenije za oskrbo in integracijo migrantov (v nadaljevanju: urad), ki glede na nakazano povečevanje njihovega števila zahteva aktiviranje dodatnih nastanitvenih kapacitet.
2. [bookmark: _Hlk115345150]Pripravi se informacija s predlogom sklepa za Vlado Republike Slovenije o aktiviranju prve faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanja postopkov mednarodne zaščite (v nadaljevanju: Kontingentni načrt) z aktivacijo dodatnih nastanitvenih kapacitet kot izpostav azilnega doma.
3. Urad razširi izpostavo azilnega doma v Logatcu. 
4. [bookmark: _Hlk115419650]Imenuje se koordinacijska skupina urada za aktivacijo Kontingentnega načrta št. ___ z dne ____ v obsegu, ki se nanaša na zagotavljanje uresničevanja pravic prosilcev za mednarodno zaščito. Koordinacijsko skupino urada sestavljajo predstavniki:
· direktor urada – vodja,
· vodja Sektorja za sprejem in oskrbo – član, namestnik vodje,
· vodja Sektorja za integracijo – član,
· vodja Sektorja za splošne zadeve – član.

V sestavo se po potrebi in odločitvi vodje vključijo še:
· predstavnik Ministrstva za notranje zadeve Republike Slovenije (področje sprejema prošenj) – član,
· predstavnik Ministrstva za javno upravo Republike Slovenije (področje zagotavljanja kadrov) – član,
· predstavnik Ministrstva za zdravje Republike Slovenije (zagotavljanje zdravstvenega varstva prosilcev) – član,
· predstavnik Ministrstva za delo, družino, socialne zadeve in enake možnosti Republike Slovenije (mladoletniki brez spremstva, zakonito zastopanje in drugo) – član,
· predstavnik Ministrstva za vzgojo in izobraževanje Republike Slovenije (zagotavljanje uresničevanja pravice do vzgoje in izobraževanja) – član. 

Koordinacijska skupina urada lahko po potrebi deluje v ožji oziroma širši sestavi (samo člani urada oziroma tudi predstavniki drugih ministrstev, vladnih služb ali teles), odvisno od potreb in obravnavane problematike.

5. Koordinacijska skupina urada v skladu z informacijami o zasedenosti nastanitvenih kapacitet pripravi gradivo in predlog sklepa za Vlado Republike Slovenije o aktiviranju prve faze Kontingentnega načrta, če se v zaporednih treh mesecih povprečno mesečno število nastanjenih prosilcev za mednarodno zaščito in vlagateljev namere poviša nad 500 in se kaže, da bo še naraščalo, ter o tem obvesti tudi Nacionalni center za krizno upravljanje. 


2. Predlagatelj: 

___________________	

3. Kratek povzetek gradiva:
Po podatkih urada je na dan __. __. 20__ v azilnem domu in njegovih izpostavah v zaporednih treh mesecih mesečno povprečno število nastanjenih: 500 oseb. Zaradi zahtevnosti in učinkovitejšega in usklajenega dela urad ustanovi koordinacijsko skupino urada, ki bo koordinirala vse potrebne dejavnosti za zagotavljanje uresničevanja pravic vlagateljev namere in prosilcev za mednarodno zaščito. Skupino bo vodil direktor urada. Koordinacijska skupina urada pripravi tudi gradivo in sklepe za aktiviranje Kontingentnega načrta na Vladi Republike Slovenije.


S spoštovanjem.

                         				__________________
                                                            		




[bookmark: _Toc125448496][bookmark: _Toc412747279][bookmark: _Toc412801104][bookmark: _Toc507508836][bookmark: _Toc508363515][bookmark: _Toc509416490][bookmark: _Toc511305841][bookmark: _Toc514673188]PRILOGA 3: Vzorec sklepa Vlade Republike Slovenije

Sklep o aktiviranju druge faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanja postopkov mednarodne zaščite in o ustanovitvi medresorske koordinacijske skupine Vlade Republike Slovenije


PREDLOG


Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … sprejela naslednji

SKLEP
o aktiviranju druge faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanja postopkov mednarodne zaščite zaradi zagotovitve nastanitve in oskrbe prosilcev za mednarodno zaščito in vlagateljev namere ter izvajanja postopkov mednarodne zaščite


 

I.

(namen)

Z aktiviranjem druge faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanja postopkov mednarodne zaščite (v nadaljevanju: Kontingentni načrt) se določajo dodatni ukrepi za zagotovitev uresničevanja pravic prosilcev za mednarodno zaščito in vlagateljev namere, nosilci in sodelujoči za izvajanje teh ukrepov ter njihove naloge in pristojnosti ob predpostavki, da je število oseb že preseglo kritično število, ki ga obvladuje Urad Vlade Republike Slovenije za oskrbo in integracijo migrantov (v nadaljevanju: urad).

II.

(dodatni ukrepi za zagotovitev uresničevanja pravic)

Ukrepi za zagotovitev uresničevanja pravic zajemajo kadrovske, materialne, finančne in druge ukrepe ter aktivnosti, s katerimi se zagotavlja uresničevanje pravic prosilcev za mednarodno zaščito in vlagateljev namere, ki jim pripadajo v skladu z Zakonom o mednarodni zaščiti (Uradni list RS, št. 16/17 – uradno prečiščeno besedilo in 54/21).

O izvajanju dodatnih ukrepov za zagotovitev uresničevanja pravic prosilcev za mednarodno zaščito in vlagateljev namere odloča Vlada Republike Slovenije na pobudo urada.

III.

Vlada Republike Slovenije na pobudo urada zagotovi vsa potrebna sredstva za izpolnjevanje zakonskih obveznosti.       
 


IV.

a) kadrovski ukrepi

Vlada Republike Slovenije naloži pristojnim ministrom, da ustreznim kadrom iz organov javne uprave z odreditvijo dela zagotovijo ustrezne razmere za izvajanje nemotene oskrbe prosilcev za mednarodno zaščito v smislu zagotavljanja psihosocialnega dela, operativne pomoči in prevajalcev.

Število dovoljenih zaposlitev za določen čas se določi v skladu s posameznimi fazami Kontingentnega načrta in izkazanimi predvidenimi potrebami po dodatnih kadrih od posameznih nosilcev v načrtu zaradi izrazitega povečanja števila prosilcev za mednarodno zaščito in vlagateljev namere. 
  
b) materialni ukrepi

Vlada Republike Slovenije naloži pristojnim ministrstvom, da v sodelovanju z uradom zagotovijo vsa potrebna materialna sredstva, dodatne nastanitvene kapacitete ter oskrbo s prehrano, oblačili in sredstvi za osebno higieno.

Ministrstvo, pristojno za sistemsko urejanje ravnanja s stvarnim premoženjem, iz evidence nepremičnega premoženja v lasti ali v uporabi države ob aktiviranju Kontingentnega načrta uradu nemudoma pripravi izpis nabora prostih nepremičnin v lasti države na določenem območju. 

c) finančni ukrepi

Zagotovitev manjkajočih proračunskih sredstev poteka v skladu z javnofinančnimi predpisi in veljavno proračunsko prakso.

V.

Za izvedbo ukrepov Vlada Republike Slovenije nemudoma imenuje medresorsko koordinacijsko skupino Vlade Republike Slovenije v sestavi:

· direktor Urada Vlade Republike Slovenije za oskrbo in integracijo migrantov,
· minister za notranje zadeve,
· minister za javno upravo,
· minister za zdravje,
· minister za finance,
· minister za vzgojo in izobraževanje,
· minister za delo, družino, socialne zadeve in enake možnosti,
· minister za gospodarstvo, turizem in šport,
· minister za obrambo,
· poveljnik Civilne zaščite Republike Slovenije,
· predstavnik občine, kjer deluje nastanitev, in
· direktor Urada Vlade Republike Slovenije za komuniciranje.

Za izvedbo posameznih ukrepov Vlada Republike Slovenije lahko imenuje podskupine medresorske koordinacijske skupine Vlade Republike Slovenije in po potrebi vanje imenuje tudi predstavnike drugih pristojnih organov. 

VI.

(končne določbe)

Ta sklep začne veljati naslednji dan po objavi v Uradnem listu Republike Slovenije.

Ime in priimek
generalni sekretar Vlade Republike Slovenije

Št.: 
Ljubljana, …


Prejmejo:
· ministrstva,
· [bookmark: _Hlk115345396]Generalni sekretariat Vlade Republike Slovenije,
· Urad Vlade Republike Slovenije za oskrbo in integracijo migrantov,
· Urad Vlade Republike Slovenije za komuniciranje,
· Služba Vlade Republike Slovenije za zakonodajo,
· poveljnik Civilne zaščite Republike Slovenije.




















[bookmark: _Toc125448497]PRILOGA 4: Seznam možnih nastanitvenih kapacitet Republike Slovenije po prednostnem vrstnem redu 

[bookmark: _Hlk507059373]Prva faza povečanja iz Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite (v nadaljevanju: Kontingentni načrt) – skupna kapaciteta do 728 oseb:

· Azilni dom Vič (350 oseb) – v uporabi, 
· izpostava azilnega doma, samski dom Kotnikova 8, Ljubljana (90 oseb) – v uporabi, 
· izpostava azilnega doma, ICZR Logatec, Blekova vas 60 (288 oseb) – v uporabi, 
· iskanje dodatnih lokacij.


Druga faza povečanja iz Kontingentnega načrta – skupna kapaciteta – neznano:


· iskanje dodatnih lokacij.



[bookmark: _Toc509416493][bookmark: _Toc511305846][bookmark: _Toc125448498]    6 IZVAJANJE POSTOPKOV MEDNARODNE ZAŠČITE


Postopki za priznanje mednarodne zaščite so zahtevni upravni postopki, ki jih lahko strokovno in učinkovito vodijo le javni uslužbenci z ustreznim znanjem in izkušnjami. MNZ postopke za priznanje mednarodne zaščite izvaja v skladu z ZMZ-1. O vsaki prošnji za priznanje mednarodne zaščite se odloča individualno, pri čemer se upoštevajo subjektivni in objektivni dejavniki. V skladu z ZMZ-1 se o pogojih za priznanje mednarodne zaščite odloča v enotnem postopku, v katerem se najprej presojajo pogoji za priznanje statusa begunca, in če ti niso izpolnjeni, se nadaljuje presojanje pogojev za priznanje subsidiarne zaščite. 

Prosilcem za mednarodno zaščito morajo biti ves čas postopka zagotovljena temeljna postopkovna jamstva. Osebi, ki zaprosi za mednarodno zaščito, se torej pred začetkom postopka zagotovijo informacije o postopkih mednarodne zaščite, pravicah prosilcev za mednarodno zaščito in o njihovi dolžnosti sodelovanja s pristojnim organom ter o posledicah nesodelovanja, o svetovalcih za begunce in o nevladnih organizacijah, ki delujejo na področju mednarodne zaščite. Temeljno procesno jamstvo za prosilca je tudi pravica, da spremlja postopek v jeziku, ki ga razume. Pomoč tolmača je tako prosilcu zagotovljena pri sprejetju prošnje in osebnem razgovoru. V prevodu prejme tudi vse pisne dokumente in bistvene sestavine odločitve, ki jo organ sprejme v zvezi z njegovo prošnjo. Temeljna varovalka pravnega varstva prosilcev za mednarodno zaščito je tudi brezplačna pravna pomoč v sodnih postopkih. ZMZ-1 določa, da imajo prosilci za mednarodno zaščito pravico do pravnega svetovanja in zastopanja ves čas postopka, brezplačna pravna pomoč pa je predvidena v postopkih pred upravnim in vrhovnim sodiščem. 

Tujca, ki vstopi na ozemlje Republike Slovenije, najprej obravnava policija, ki preveri pot, po kateri je prišel, in njegovo istovetnost. Ko tujec izrazi namen za vložitev prošnje za mednarodno zaščito, policija prekine postopek, ki ga vodi, in izpolni registracijski list. Pristojnost za izvajanje nadaljnjega postopka preide na MNZ. Vlagatelj namere se v skladu z ZMZ-1 in Pravilnikom o postopku s tujcem, ki izrazi namen podati prošnjo za mednarodno zaščito v Republiki Sloveniji, ter postopku sprejema prošnje za mednarodno zaščito (Uradni list RS, št. 173/21 in 131/22; v nadaljevanju: pravilnik) nastani v sprejemnih prostorih azilnega doma, kjer čaka na sprejetje prošnje za mednarodno zaščito. Postopke sprejetja prošnje za mednarodno zaščito vodijo uslužbenci MNZ ustno na zapisnik. V primeru izjemnih okoliščin lahko MNZ osebo obvesti, da prošnjo poda pisno ali v elektronski obliki. Pred začetkom postopka sprejetja prošnje mora biti v skladu z 9. členom ZMZ-1 vlagatelj namere informiran. To pomeni, da mu javni uslužbenec MNZ izroči brošuro z informacijami o postopku ter pravicah in dolžnostih, ki jih ima kot prosilec za mednarodno zaščito, v jeziku, ki ga razume, ter se mu v njemu razumljivem jeziku predvaja informativni film o pravicah in dolžnostih prosilcev za mednarodno zaščito v Republiki Sloveniji. Vlagatelja namere je treba fotografirati in daktiloskopirati. Če je vlagatelj namere mladoletnik brez spremstva, mu je pred začetkom postopka treba zagotoviti zakonitega zastopnika. Na sprejetje prošenj so vezana tudi nekatera upravna opravila: vnašanje v registre, določanje EMŠO, izdaja izkaznic prosilcem. Zaradi razlogov, ki jih določa zakon, se prosilcu takoj po sprejetju prošnje lahko omeji gibanje, kar pomeni, da mu je najprej treba ukrep izreči ustno na zapisnik, takoj nato zagotoviti pisni odpravek v obliki upravnega akta, zagotoviti prevoz v primeru omejitve gibanja do Centra za tujce ter nato zagotoviti zastopanje na sodiščih v primeru postopka sodnega varstva. 

Po sprejetju prošnje se prstni odtisi prosilca pošljejo v centralno zbirko EURODAC. Če se ugotovi, da je prosilec za mednarodno zaščito že zaprosil v kateri drugi državi članici EU ali da obstajajo drugi razlogi, ki so v skladu z Uredbo (EU) št. 604/2013 Evropskega parlamenta in sveta s 26. junija 2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva (UL L 180 z dne 29. 6. 2013, str. 31–59) razlog za odgovornost druge države članice, se prošnja obravnava v tako imenovanem dublinskem postopku, kjer je treba prosilcu po prejemu pozitivnega odgovora druge države članice zagotoviti osebni razgovor in izdati ustrezni upravni akt, zoper katerega je mogoče pravno sredstvo. Po pravnomočno končanem postopku je treba predajo prosilca najaviti odgovorni državi članici in izvesti predajo v to državo članico. Dublinske postopke v celoti, vključno s postopki predaje, izvajajo uslužbenci MNZ. 

Če je za obravnavo prošnje odgovorna Republika Slovenija, MNZ vsebino prošnje obravnava v enotnem postopku. To pomeni, da se v postopku najprej presoja, ali so izpolnjeni pogoji za priznanje statusa begunca, in če ti niso izpolnjeni, se nadalje presoja, ali obstajajo razlogi za priznanje subsidiarne zaščite. 

Obvezno dejanje v postopku je tako imenovani osebni razgovor, v okviru katerega mora prosilec natančno, izčrpno, samostojno in po resnici navesti vsa dejstva in okoliščine, ki utemeljujejo njegov strah pred preganjanjem ali resno škodo, ter v postopku predložiti vso dokumentacijo in vse razpoložljive dokaze, s katerimi utemeljuje svojo prošnjo. 

Če prosilec za svoje izjave nima dokazov, se pri odločitvi presojajo in upoštevajo naslednje okoliščine: 
· prosilec se je kar najbolj potrudil za utemeljitev svoje prošnje;
· prosilec je podal utemeljene razloge, zakaj ni mogel predložiti dokazov;
· prosilčeve izjave so skladne in verjetne ter niso v nasprotju z dostopnimi posebnimi in splošnimi informacijami, ki so povezane z njegovim primerom;
· prosilec je zaprosil za mednarodno zaščito, kakor hitro je bilo to mogoče, razen če lahko navede utemeljen razlog, zakaj tega ni storil;
· ugotovljena je bila prosilčeva splošna verodostojnost.

Poleg podatkov in informacij, ki jih prosilec navede v prošnji za mednarodno zaščito in v osebnem razgovoru ali so razvidni iz predloženih dokazov, se pri ugotavljanju pogojev za priznanje mednarodne zaščite upoštevajo tudi dokazi, ki jih pridobi pristojni organ, uradni podatki, s katerimi razpolaga pristojni organ, dokumentacija, pridobljena pred vložitvijo prošnje, in presoja, ali so imele dejavnosti prosilca od odhoda iz izvorne države izključni ali poglavitni namen ustvarjanja potrebnih pogojev za prošnjo za mednarodno zaščito, da se oceni, ali bi bil prosilec ob vrnitvi v to državo zaradi teh dejavnosti izpostavljen preganjanju ali resni škodi ter ali se od prosilca lahko utemeljeno pričakuje, da bo izkoristil zaščito druge države, kjer lahko uveljavlja državljanstvo.

V okviru presoje upravičenosti do priznanja mednarodne zaščite se na podlagi ugotovljenega subjektivnega dejavnika z informacijami o izvorni državi preverja tako imenovani objektivni dejavnik prošnje. Informacije o izvorni državi so splošne informacije, zlasti o stanju človekovih pravic in temeljnih svoboščin, družbenopolitičnem položaju in sprejeti zakonodaji, ter posebne informacije, ki so podrobne, poglobljene in povezane s konkretnim primerom, lahko pa vključujejo tudi način izvajanja zakonov in drugih predpisov izvorne države. Z uporabljenimi informacijami je treba prosilca pred izdajo odločbe seznaniti.

Samo dejstvo, da so informacije o državi izvora v skladu z izjavami prosilca, še ne pomeni, da ima prosilec osebno utemeljen strah pred preganjanjem ali resno škodo. V takem primeru je treba ugotoviti, ali prosilec v postopku uveljavlja razloge preganjanja ali resne škode po 27. in 28. členu ZMZ-1, ali imajo ta dejanja preganjanja lastnosti, kot jih opredeljuje 26. člen ZMZ-1, ali ima subjekt preganjanja lastnosti, kot jih določa 24. člen ZMZ-1, in ali je prosilcu v izvorni državi zagotovljena zaščita, gre za tako imenovani subjekt zaščite, kot to določa 25. člen ZMZ-1. 

Če je prošnji prosilca ugodeno, mu mora MNZ poleg odločbe izdati tudi izkaznico dovoljenja za prebivanje, in če oseba za to zaprosi, tudi potni list. 

MNZ v postopku odloči z odločbo, zoper katero ima prosilec možnost pravega sredstva. To pomeni, da MNZ kot stranka nastopa tudi v postopkih pred sodišči. Po pravnomočno končanem postopku je treba o tem obvestiti Policijo. 

ZMZ-1 v 47. členu določa roke za odločanje o prošnjah za mednarodno zaščito. V skladu z navedeno določbo se o prošnji v rednem postopku odloči v šestih mesecih od vložitve prošnje. Če MNZ v šestih mesecih ne more odločiti o prošnji, mora prosilca pisno obvestiti o zamudi in razlogih zanjo ter napovedati, v kakšnem roku lahko prosilec pričakuje odločitev. V primeru prosilčevega neizpolnjevanja obveznosti, zapletenih pravnih in dejanskih vprašanj ali velikega števila prošenj za mednarodno zaščito se rok za odločitev v rednem postopku lahko podaljša, vendar ne dlje kot za devet mesecev. Ta rok se v utemeljenih okoliščinah in zaradi zagotovitve ustrezne in celovite obravnave prošnje lahko prekorači še za največ tri mesece. 

Na področju izvajanja postopkov za mednarodno zaščito je položaj že zdaj težko obvladljiv in zahteva dodatne kadrovske, materialne in finančne vire za učinkovito izvajanje postopkov. V letu 2021 je bila vložena 5.301 prošnja za mednarodno zaščito, kar je za 50 % več kot leta 2020. 

V letu 2022 se nadaljuje trend naraščanja števila vloženih prošenj za mednarodno zaščito. V primerjavi s preteklim letom se je nekoliko spremenil trend vlaganja prošenj, saj so bile v letu 2022 prošnje skozi vse mesece bolj enakomerno razporejeno kot leta 2021, ko je bilo v prvi polovici leta sprejetih le 24 % vseh in se je večina skoncentrirala v drugo polovico leta. V prvi polovici leta 2022 je bilo tako podanih 3.748 prošenj (55 % vseh v letu), v povprečju vloženih 625 prošenj na mesec, v drugi polovici leta pa se je trend nekoliko obrnil, saj je bilo vloženih 3.039 prošenj, mesečno povprečno podanih 507 prošenj. V primerjavi z letom 2021 je bilo v letu 2022 skupno  vloženih 28 % več prošenj za mednarodno zaščito kot leta 2021 oziroma že 6.787.


[bookmark: _Toc511305847] Izvajanje postopkov MNZ glede na obseg prošenj

Z obstoječo kadrovsko zasedbo je trenutno mogoče mesečno izvesti do največ 500 postopkov za mednarodno zaščito. 

V primeru večjega števila prošenj obstoječe kadrovske, materialne in prostorske zmogljivosti ne zadoščajo ter je treba zagotoviti dodatne zmogljivosti v skladu s predvidenim obsegom prošenj. Postopki za zaposlitve se zaradi njihove dolgotrajnosti lahko začnejo izvajati že pred nastankom pogojev za aktivacijo posameznih faz, pogodbe za zaposlitev pa se sklenejo, ko se aktivirajo posamezne faze kontingentnega načrta. V skladu s predvidenim obsegom prošenj so predvidene potrebe po dodatnih virih v vseh treh fazah.

[bookmark: _Toc511305848]

Prva faza povečanega obsega prošenj za mednarodno zaščito 
- od 500 do 900 prošenj na mesec v zaporednih treh mesecih

Predvidene potrebe

Zagotovitev dodatnih kadrov: 
· 3 delovna mesta administrator (izvajanje nalog upravnega poslovanja, vnašanje v evidence, izpolnjevanje obrazcev in podobno), 
· 10 delovnih mest javni uslužbenec (svetovalec/višji svetovalec) (za izvajanje upravnih postopkov),
· 2 delovni mesti koordinator (priprava strokovnih podlag za javna naročila, izvajanje skrbništva nad pogodbami, logistična podpora postopkom).

Za administratorje, svetovalce oziroma višje svetovalce ter koordinatorje MNZ sistemizira delovna mesta za določen čas, nato se pripravijo javne objave. V nadaljevanju se s kandidati, ki izpolnjujejo formalne pogoje in prednostna merila, opravijo razgovori. S primernimi izbranimi kandidati se izpeljejo potrebni postopki pred zaposlitvijo in sklenejo pogodbe o zaposlitvi za določeni čas dveh let, vendar ne dlje kot do odločitve ministra, pristojnega za notranje zadeve, o prenehanju izvajanja (posamezne faze) kontingentnega načrta.

· Finančne posledice dodatnih zaposlitev so 30.088,10 EUR mesečno oziroma 361.057,15 EUR letno.

Zagotovitev prostorov in drugih sredstev za opravljanje dela dodatnih kadrov:
- za 15 zaposlenih ni dodatnih potreb po najemu poslovnih prostorov. 
- oprema za delo (računalniki, tiskalniki, telefoni in podobno) se zagotovi iz obstoječih zalog MNZ in Policije.

· MNZ zaprosi za dodatna sredstva iz splošne proračunske rezervacije v skladu z javnofinančnimi predpisi in veljavno proračunsko prakso.


[bookmark: _Toc511305849]Druga faza povečanega obsega prošenj za mednarodno zaščito  
- od 900 do 1.200 prošenj na mesec v zaporednih treh mesecih

Predvidene potrebe

Zagotovitev dodatnih kadrov:
· 2 delovni mesti administrator (upravno poslovanje, vnašanje v evidence, izpolnjevanje obrazcev in podobno),
· 8 delovnih mest javni uslužbenec (svetovalec/višjih svetovalec) (za izvajanje upravnih postopkov),
· 2 delovni mesti koordinator (priprava strokovnih podlag za javna naročila, skrbništvo nad pogodbami, logistična podpora postopkom).

Za administratorje, svetovalce oziroma višje svetovalce ter koordinatorje MNZ sistemizira delovna mesta za določen čas, nato se pripravijo javne objave. V nadaljevanju se s kandidati, ki izpolnjujejo formalne pogoje in prednostna merila, opravijo razgovori. S primernimi izbranimi kandidati se izpeljejo potrebni postopki pred zaposlitvijo in sklenejo pogodbe o zaposlitvi za določeni čas dveh let, vendar ne dlje kot do odločitve ministra, pristojnega za notranje zadeve, o prenehanju izvajanja (posamezne faze) kontingentnega načrta.

· Finančne posledice dodatnih zaposlitev znašajo 24.214,25 EUR mesečno oziroma 290.571,03 EUR letno.

Zagotovitev prostorov in drugih sredstev za opravljanje dela dodatnih kadrov:
· za 12 zaposlenih bi bilo treba zagotoviti okoli 380 m² poslovnih prostorov z ustreznim številom parkirnih mest (službena vozila, parkirno mesto za invalide) v skladu z Merili za ureditev poslovnih prostorov za potrebe vladnih proračunskih uporabnikov, različica 4.0, št. 35200-3/2018/9 z dne 30. 8. 2018. Če MNZ primernih prostorov ne bo imel na voljo, bo treba dodatne prostore pridobiti na trgu (podatki za potrebe informativnih izračunov finančnih posledic so pridobljeni s spleta in se nanašajo na območje Mestne občine Ljubljana). Cena najemnine na trgu je okvirno 13 EUR/m², kar je približno 4.940 EUR mesečno oziroma 59.280 EUR letno. Za parkirišča je cena približno 200 EUR mesečno oziroma 2.400 EUR letno. Za obratovalne stroške je treba prišteti še 1.140,00 EUR mesečno oziroma 13.680,00 EUR letno.
· dva dodatna avtomobila za izvajanje operativnih nalog in predaje po dublinskem postopku zagotovi MNZ iz obstoječih virov.
· oprema za delo (računalniki, tiskalniki, telefoni in podobno) se zagotovi iz obstoječih zalog MNZ in Policije.

· MNZ zaprosi za dodatna sredstva iz splošne proračunske rezervacije v skladu z javnofinančnimi predpisi in veljavno proračunsko prakso.


[bookmark: _Toc511305850]Tretja faza povečanega obsega prošenj za mednarodno zaščito 
- od 1.200 do 1.500 prošenj na mesec v treh zaporednih mesecih

Predvidene potrebe

Zagotovitev dodatnih kadrov:
· 2 delovni mesti administrator (upravno poslovanje, vnašanje v evidence, izpolnjevanje obrazcev),
· 8 delovnih mest javni uslužbenec (svetovalec/višji svetovalec) (za izvajanje upravnih postopkov),
· 2 koordinatorja (priprava strokovnih podlag za javna naročila, skrbništvo nad pogodbami, logistična podpora postopkom).

Za administratorje, svetovalce oziroma višje svetovalce ter koordinatorje MNZ sistemizira delovna mesta za določen čas, nato se pripravijo javne objave. V nadaljevanju se s kandidati, ki izpolnjujejo formalne pogoje in prednostna merila, opravijo razgovori. S primernimi izbranimi kandidati se izpeljejo potrebni postopki pred zaposlitvijo in sklenejo pogodbe o zaposlitvi za določeni čas dveh let, vendar ne dlje kot do odločitve ministra, pristojnega za notranje zadeve, o prenehanju izvajanja (posamezne faze) kontingentnega načrta.

· Finančne posledice dodatnih zaposlitev znašajo 24.214,25 EUR mesečno oziroma 290.571,03 EUR letno.

Zagotovitev prostorov in drugih sredstev za opravljanje dela dodatnih kadrov:
· za 12 zaposlenih bi bilo treba zagotoviti okoli 470 m² poslovnih prostorov z ustreznim številom parkirnih mest (službena vozila, parkirno mesto za invalide) v skladu z Merili za ureditev poslovnih prostorov za potrebe vladnih proračunskih uporabnikov, različica 4.0, št. 35200-3/2018/9 z dne 30. 8. 2018. Če MNZ primernih prostorov ne bo imel na voljo, bo treba pridobiti dodatne prostore na trgu (podatki za potrebe informativnih izračunov finančnih posledic so pridobljeni s spleta in se nanašajo na območje Mestne občine Ljubljana). Cena najemnine na trgu je okvirno 11 EUR/m², kar znaša približno 6.110 EUR mesečno oziroma 73.320 EUR letno. 
· za parkirišča je cena približno 200 EUR mesečno oziroma 2.400 EUR letno. Za obratovalne stroške je treba prišteti še 1.410,00 EUR mesečno oziroma 16.920,00 EUR letno.
· dva dodatna avtomobila za izvajanje operativnih nalog in predaje po dublinskem postopku zagotovi MNZ iz obstoječih virov.
· oprema za delo (računalniki, tiskalniki, telefoni in podobno) se zagotovi iz obstoječih zalog MNZ in Policije.
· zagotovijo se dodatni tolmači za posamezne jezike.

· MNZ zaprosi za dodatna sredstva iz splošne proračunske rezervacije v skladu z javnofinančnimi predpisi in veljavno proračunsko prakso.


[bookmark: _Toc511305851]Izvajanje postopkov mednarodne zaščite na meji

V primeru odločitve, da se začnejo postopki za priznanje mednarodne zaščite izvajati na meji, kar omogoča 43. člen ZMZ-1, je treba za izvajanje teh postopkov na meji na eni lokaciji zagotoviti: 

· zadostno število kadrov po fazah in analogiji, navedeni zgoraj,  
· večje število tolmačev za različne jezike glede na narodnost prosilcev, 
· ustrezne prostore za izvajanje postopkov, in sicer vsaj 3 prostore za izvedbo sprejetja prošnje, 1 pisarno za zaposlene, 1 prostor za nevladne organizacije,
· opremo za izvajanje uredbe EURODAC (naprave za skeniranje v živo),
· dodatno vozilo za izvajanje operativnih nalog,
· ustrezno dodatno opremo za zaposlene (računalniki, tiskalniki in podobno),
· dodatna finančna sredstva.


Preglednica 6.1: Pregled kadrovskih in finančnih potreb za izvajanje postopkov mednarodne zaščite po fazah

	


	Redna dejavnost s pripravami na faze povečanja 
	
1. faza povečanja:
500–900 prošenj mesečno v obdobju treh mesecev

	
2. faza povečanja: 
900–1.200 prošenj mesečno v obdobju treh mesecev
(ocena) 
	
3. faza povečanja:
1.200–1.500 mesečno v obdobju treh mesecev
(ocena)

	
Dodatno osebje
	· objava notranje seznanitve o začasnih prostih DM
· seznam ustreznega kadra 
· odločitev o izvedbi začasnih premestitev
	· 3 DM administrator
· 10 DM svetovalec/višji svetovalec
· 2 DM koordinator

Stroški dodatnega kadra: 30.088,10 EUR/mesec
	· 2 DM administrator
· 8 DM svetovalec/višji svetovalec
· 2 DM koordinator

Stroški dodatnega kadra: 24.214,25 EUR/mesec
	· 2 DM administrator
· 8 DM svetovalec/višji svetovalec
· 2 DM koordinator

Stroški dodatnega kadra: 24.214,25 EUR/mesec

	Najem prostora in pisarne
(za vse faze pisarne niso na voljo na želenih lokacijah)
	Ni dodatnih potreb 
	 
Ni dodatnih potreb
	
Približno 380 m2 
in 2 park. mesti 
mesečno: 4.940 EUR + 200 EUR

Obratovalni stroški mesečno: 1.140 EUR

	Približno 470 m2
in 2 park. mesti 
mesečno:
6.110 EUR + 200 EUR

Obratovalni stroški mesečno: 1.410 EUR

	 Oprema
	Oprema se zagotavlja iz obstoječih zalog MNZ in Policije
	Oprema se zagotavlja iz obstoječih zalog MNZ in Policije
	Oprema se zagotavlja iz obstoječih zalog MNZ in Policije
	Oprema se zagotavlja iz obstoječih zalog MNZ in Policije

	Prevoz
	
	
	2 avtomobila iz voznega parka MNZ
	2 avtomobila iz voznega parka MNZ

	Ocena finančnih posledic
na letni ravni



SKUPAJ
	
	Kadri: 361.057,15 EUR 

Najem: 0 EUR

Obr. stroški: 0 EUR


361.057,15 EUR
	Kadri: 290.571,03 EUR 
Najem: 59.280,00 + 2.400,00 EUR 
Obr. stroški: 
13.680,00 EUR

365.931,03 EUR
	Kadri: 290.571,09 EUR 

Najem:
73.320,00 + 2.400,00 EUR
Obr. stroški:
16.920,00 EUR

383.211,03 EUR





Pregled potreb po dodatnih finančnih sredstvih za izvajanje postopkov mednarodne zaščite

Projekti, kot so zagotavljanja brezplačne pravne pomoči pred sodišči, informiranje, prevajanje in tolmačenje, zakoniti zastopniki za mladoletne prosilce za mednarodno zaščito, so se v letih od 2014 do 2020 sofinancirali s sredstvi EU, in sicer iz Sklada za azil, migracije in vključevanje (AMIF). Načrt za novo finančno obdobje 2021–2027 je bil potrjen, vendar še nimamo natančnega razreza po posameznih projektih. Za vse zgoraj navedene projekte predvidevamo sofinanciranje s sredstvi EU. 




[bookmark: _Toc509416497][bookmark: _Toc511305853] SEZNAM PRILOG ZA IZVAJANJE POSTOPKOV MEDNARODNE ZAŠČITE  



PRILOGE

	P II-1
	[bookmark: _Hlk115420108]Odgovorni nosilci, ki v fazah sodelujejo pri izvedbi Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite v delu, ki se nanaša na izvajanje postopkov mednarodne zaščite 

	P II-2
	Vzorec predloga sklepa kolegija ministra za notranje zadeve ob povečanem številu prošenj za mednarodno zaščito

	P II-3
	Vzorec predloga sklepa Vlade Republike Slovenije o aktivaciji posamezne faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite v delu, ki se nanaša na izvajanje postopkov mednarodne zaščite







[bookmark: _Toc509416498][bookmark: _Toc511305854][bookmark: _Toc125448499]PRILOGA II-1: Odgovorni nosilci, ki v posameznih fazah sodelujejo pri izvedbi Kontingenčnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite v delu, ki se nanaša na izvajanje postopkov mednarodne zaščite 

Prva faza Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite (v nadaljevanju: Kontingentni načrt):

· Ministrstvo za notranje zadeve Republike Slovenije (v nadaljevanju: MNZ) v okviru sprememb kadrovskega načrta (od 500 do 900 prošenj na mesec v zaporednih treh mesecih)
· Vlada Republike Slovenije (odobritev dodatnih potrebnih kadrovskih, finančnih, materialnih in logističnih virov za izvajanje postopkov (500–900 prošenj za mednarodno zaščito)) 
· Koordinacijska skupina MNZ 
· Direktorat za migracije – izvajanje postopkov za mednarodno zaščito
· Sekretariat 
· Urad za finance in računovodstvo – zagotovitev finančnih sredstev
· Služba za evropska sredstva – zagotovitev finančnih sredstev, skladi EU
· Urad za organizacijo in kadre – zagotovitev kadrovskih zmogljivosti
· Služba za informatiko – zagotovitev informacijske podpore za izvajanje postopkov
· Služba za evropske zadeve in mednarodno sodelovanje – spremljanje mednarodnih razmer
· Direktorat za policijo in druge varnostne naloge – varnostno načrtovanje in druge varnostne naloge
· Generalna policijska uprava, Uprava uniformirane policije – varnostne razmere in spremljanje trenda migracij
· Služba za odnose z javnostjo – odnosi z javnostjo
· Ministrstvo za javno upravo Republike Slovenije – sprememba kadrovskega načrta
· Ministrstvo za finance Republike Slovenije – zagotovitev prerazporeditve potrebnih finančnih sredstev 

Druga faza Kontingentnega načrta:

· MNZ v okviru sprememb kadrovskega načrta (900–1.200 prošenj za mednarodno zaščito v zaporednih treh mesecih)
· Koordinacijska skupina MNZ
· Vlada Republike Slovenije (odobritev dodatnih potrebnih kadrovskih, finančnih, materialnih in logističnih virov za izvajanje postopkov (900–1.200 prošenj za mednarodno zaščito))
· Ministrstvo za javno upravo Republike Slovenije – sprememba kadrovskega načrta
· Ministrstvo za finance Republike Slovenije – zagotovitev prerazporeditve potrebnih finančnih sredstev 
 

Tretja faza Kontingentnega načrta:

· Vlada Republike Slovenije (odobritev dodatnih potrebnih kadrovskih, finančnih, materialnih in logističnih virov za izvajanje postopkov (1.200–1.500 prošenj za mednarodno zaščito v zaporednih treh mesecih))
[bookmark: _Toc509416499][bookmark: _Toc511305855][bookmark: _Toc125448500]PRILOGA II-2: Vzorec predloga sklepa kolegija ministra za notranje zadeve ob povečanem številu prošenj za mednarodno zaščito 


KOLEGIJ MINISTRA ZA NOTRANJE ZADEVE

Številka: 
Datum:


1. Predlog sklepov:

1.  Kolegij ministra za notranje zadeve se je seznanil z informacijo o kritičnem povečanju števila prošenj za mednarodno zaščito. 

2.  Ministrstvo za notranje zadeve Republike Slovenije (v nadaljevanju: MNZ) glede na povečanje števila prošenj za mednarodno zaščito sprejme odločitev o aktiviranju prve faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite (v nadaljevanju: Kontingentni načrt) zaradi dodatnih kadrovskih, finančnih, materialnih in logističnih virov v okviru redne dejavnosti ministrstva.

3.  Imenuje se koordinacijska skupina MNZ za aktivacijo Kontingentnega načrta št. ___ z dne ____ v obsegu, ki se nanaša na izvajanje postopkov za mednarodno zaščito. Koordinacijsko skupino MNZ sestavljajo naslednji predstavniki:

· državni sekretar, vodja,
· Direktorat za migracije, član, namestnik vodje,
· sekretariat, član,
· Urad za finance in računovodstva, član,
· Služba za evropska sredstva, član
· Urad za organizacijo in kadre, član,
· Direktorat za logistiko, član,
· Služba za evropske zadeve in mednarodno sodelovanje, član,
· Direktorat za policijo in druge varnostne naloge, član,
· Generalna policijska uprava, Uprava uniformirane policije, član,
· Služba za odnose z javnostjo, član.

V sestavo se po potrebi in odločitvi vodje vključijo tudi druge pristojne službe MNZ.

4.  Koordinacijska skupina MNZ v skladu z informacijami o povečanem številu prošenj za mednarodno zaščito pripravi gradivo in predlog sklepa za kolegij ministra o aktiviranju prve faze Kontingentnega načrta, če število prošenj za mednarodno zaščito doseže 600 prošenj mesečno in se kaže, da se bo še povečevalo.




2. Predlagatelj: 
generalni direktor Direktorata za migracije
	



3. Kratek povzetek gradiva:
Na MNZ je na dan __. __. 20__ nerešenih ___ postopkov za mednarodno zaščito. V skladu s sprejetim Kontingentnim načrtom je MNZ doseglo kvoto prošenj, ki jih lahko kakovostno obravnava z rednimi kadrovskimi, finančnimi, materialnimi in logističnimi zmogljivostmi. V skladu z migracijskimi gibanji te zmogljivosti najpozneje v 14 dneh ne bodo več zadoščale, zato kolegij ministra za notranje zadeve v skladu s Kontingentnim načrtom sprejme sklep, da se postopoma aktivirajo dodatne zmogljivosti. Zaradi zahtevnosti in učinkovitejšega ter usklajenega dela MNZ ustanovi koordinacijsko skupino MNZ, ki bo koordinirala vse potrebne dejavnosti za nemoteno in pravočasno izvajanje postopkov za mednarodno zaščito. Skupino bo vodil državni sekretar MNZ. Koordinacijska skupina MNZ pripravi tudi gradivo in sklepe za Vlado Republike Slovenije za aktiviranje Kontingentnega načrta (za posamezne faze aktivacije načrta).


S spoštovanjem.

                         				
			Ime in priimek
                                                                            generalni direktor Direktorata za migracije


Informacija o kritičnem povečanju števila prošenj za mednarodno zaščito 

[bookmark: _Hlk115346031]Ministrstvo za notranje zadeve Republike Slovenije (v nadaljevanju: MNZ) se spoprijema s kritično povečanim številom prošenj za mednarodno zaščito. Na dan __. __. 20__ je na MNZ odprtih _____ prošenj za mednarodno zaščito. Ugotovljeno je, da je zmogljivost obravnave prošenj in izvajanja postopkov za mednarodno zaščito presegla kritično mejo virov za redno in normalno izvajanje postopkov. Glede na stalne prihode prosilcev za mednarodno zaščito je mogoče pričakovati, da se bo povečevanje števila prosilcev za mednarodno zaščito nadaljevalo. V ta namen ima Republika Slovenija pripravljen Kontingentni načrt Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite (v nadaljevanju: Kontingentni načrt), po katerem MNZ postopoma zagotavlja povečane zmogljivosti za stalno izvajanje postopkov mednarodne zaščite. 

Zaradi zahtevnosti in učinkovitejšega ter usklajenega dela MNZ ustanovi koordinacijsko skupino MNZ, ki bo koordinirala vse potrebne dejavnosti za nemoteno izvajanje postopkov za mednarodno zaščito pri aktivaciji posameznih faz Kontingentnega načrta. 

Skupino bo vodil državni sekretar MNZ, in sicer po članih skupine v ožjem sestavu, v katerem bodo zastopane vse pristojne notranje organizacijske enote MNZ, vezane na izvajanje postopkov za mednarodno zaščito, zagotavljanje kadrovske, materialne, finančne in logistične podpore, odnose z javnostjo, mednarodne odnose in evropske zadeve, varnostno načrtovanje, ter Policija.

Koordinacijska skupina MNZ v skladu s podatki o stanju števila odprtih prošenj prosilcev za mednarodno zaščito pripravi gradivo in predlog sklepa za kolegij ministra o aktiviranju Kontingentnega načrta, če nastanitveni postopki mednarodne zaščite dosežejo število 500 na mesec in se nakazuje še povečevanje tega števila. 






	


[bookmark: _Toc511305856][bookmark: _Toc125448501]PRILOGA II-3: Vzorec predloga sklepa Vlade Republike Slovenije o aktivaciji posamezne faze  Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite v delu, ki se nanaša na izvajanje postopkov mednarodne zaščite

[bookmark: _Hlk116888501][bookmark: _Hlk116888437]
VLADA REPUBLIKE SLOVENIJE
PREDLOG

Številka: 
Ljubljana, dne

Zaradi povečanega števila prošenj za mednarodno zaščito v skladu z določili Zakona o mednarodni zaščiti (Uradni list RS, št. 16/17 – uradno prečiščeno besedilo in 54/21) je Vlada Republike Slovenije na ___ redni seji dne ________ pod ___ točko dnevnega reda sprejela naslednji


S K L E P

[bookmark: _Hlk116885496]o aktiviranju prve/druge/tretje faze Kontingentnega načrta Republike Slovenije za zagotovitev nastanitve in oskrbe v primeru povečanja števila prosilcev za mednarodno zaščito in vlagateljev namere ter za izvajanje postopkov mednarodne zaščite (v nadaljevanju: kontingenčni načrt) zaradi izvajanja postopkov mednarodne zaščite

I.
(namen)

Z aktiviranjem tega dela Kontingentnega načrta se določajo dodatni ukrepi za izvajanje postopkov mednarodne zaščite.

II.
(dodatni ukrepi za izvajanje postopkov mednarodne zaščite)

Dodatni ukrepi za izvajanje postopkov mednarodne zaščite vključujejo kadrovske, materialne, finančne in druge ukrepe ter aktivnosti, s katerimi se zagotavlja učinkovito in hitro izvajanje postopkov mednarodne zaščite v skladu z Zakonom o mednarodni zaščiti.

O izvajanju teh ukrepov odloča Vlada Republike Slovenije na pobudo ministrstva, pristojnega za notranje zadeve. 

III.
(zagotavljanje sredstev)

Vlada Republike Slovenije na pobudo ministrstva, pristojnega za notranje zadeve, zagotovi vsa potrebna sredstva za izpolnjevanje mednarodnih in zakonskih obveznosti.       
 



IV.
(opredelitev dodatnih ukrepov)
  
a) materialni ukrepi
Vlada Republike Slovenije naloži pristojnemu ministrstvu, da v sodelovanju z drugimi ministrstvi in vladnimi službami zagotovi vse potrebne zmogljivosti in sredstva za izvajanje postopkov mednarodne zaščite.


b) finančni ukrepi
Zagotovitev manjkajočih proračunskih sredstev poteka v skladu z javnofinančnimi predpisi in veljavno proračunsko prakso.


c) drugi ukrepi
Vlada Republike Slovenije naloži ministrstvom in vladnim službam, da v primeru izkazanih potreb pristojnega ministrstva zagotovijo vse potrebne vire za učinkovito izvajanje postopkov mednarodne zaščite.  



V.
(končna določba)

Ta sklep začne veljati naslednji dan po sprejetju.


………………………………
generalni sekretar Vlade Republike Slovenije


Prejmejo:
· ministrstva,
· Generalni sekretariat Vlade Republike Slovenije,
· Kabinet predsednika Vlade Republike Slovenije,
· Urad Vlade Republike Slovenije za oskrbo in integracijo migrantov,
· Urad Vlade Republike Slovenije za komuniciranje,
· Slovenska obveščevalno-varnostna agencija,
· Služba Vlade Republike Slovenije za zakonodajo,
· poveljnik Civilne zaščite Republike Slovenije.

